kardosdrur/scandi-wiki huggingface dataset:
Gaël Clichy

Gaël Clichy (født 26. juli 1985 i Toulouse, Frankrig) er en fransk fodboldspiller, der spiller som venstre back i den tyrkiske ligaklub İstanbul Başakşehir.

Klubkarriere

AS Cannes 
Clichy spillede sine første to seniorsæsoner i den franske klub AS Cannes, hvor han også optrådte i sine ungdomsår. Han var dog aldrig blandt holdets bærende kræfter. I sommeren 2003 blev Clichy købt af den engelske Premier League-klub Arsenal F.C., hvis manager Arsène Wenger havde et godt øje til franskmanden.

Arsenal F.C. 
Selvom Clichy blev indkøbt til Arsenal som en reserve for det normale førstevalg, den engelske landsholdsspiller Ashley Cole, opnåede han hurtigt en del optrædener for klubben. Han spillede med 12 kampe en betragtelig del i at klubben i maj 2004 kunne lade sig kåre som engelske mestre, uden et eneste nederlag hele sæsonen. Clichy blev samtidig historisk, da han med sine 18 år blev den yngste vinder af Premier League nogensinde. 

Clichy og Arsenal vandt i 2005 FA Cuppen, og nåede i 2006 finalen i Champions League, men det var fortsat med Clichy i en reserverolle. Dette blev dog ændret, da Ashley Cole i 2006 blev solgt til rivalerne Chelsea F.C. De følgende to sæsoner var Clichy en langt større del af holdet, og han opnåede stor personlig hæder da han efter sæsonen 2007-08 blev valgt til årets hold i Premier League.

Manchester City 
Clichy skiftede d. 4/7 2011 til Manchester City.

Landshold 
Clichy står (pr. marts 2018) noteret for 22 kampe for Frankrigs landshold, som han debuterede for den 10. september 2008 i en VM-kvalifikationskamp mod Serbien. Han deltog ved VM i 2010 i Sydafrika.

Titler 
Premier League
 2004 med Arsenal F.C.
 2012 og 2014 med Manchester City F.C.

FA Cup
 2003 og 2005 med Arsenal F.C.

Engelsk Liga Cup
 2014 med Manchester City

Eksterne henvisninger 

Fodboldspillere fra Frankrig
Fodboldspillere fra Arsenal F.C.
Fodboldspillere fra AS Cannes
Fodboldspillere fra Manchester City F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Eiffel 65

Eiffel 65 er en Italiensk electronic/eurodance/italodance gruppe på tre medlemmer, der blev dannet i sidste halvdel af 1990'erne. Gruppen er mest kendt for sangen "Blue (Da Ba Dee)", andre hitsingler var "Move Your Body" and "Too Much of Heaven" som alle var med på deres debutalbum Europop fra 1999. Navnet Eiffel var tilfældigt udvalgt af et computerprogram og tallet 65 var ved en fejl blevet tilføjet på en demo. Eiffel 65 opnåede større succes i USA end nogen anden italiensk pop- eller dancegruppe før havde gjort. Gabry Ponte gik solo i marts 2005. I juni 2006 skiftede gruppen navn til Bloom 06.
Den originale Eiffel 65 gruppe blev gendannet juni 2010.

Diskografi

Studiealbum 
 Europop (1999)
 Contact! (2001)
 Eiffel 65 (2003)

Singler 
 Blue (Da Ba Dee) (1999)
 Move Your Body (1999)
 Too Much of Heaven (2000)
 My Console (2000)
 One Goal (2001)
 Back in Time (2001)
 Lucky (In My Life) (2001)
 80's Stars (2002)
 Losing You (2002)
 Cosa Resterá (In a Song) (2002)
 Quelli che non hanno età (2003)
 Viaggia Insieme a Me (2003)
 Viaggia Insieme a Me RMX (2003)
 Una notte e forse mai pià (2003)
 Voglia di Dance All Night (2004)

EP'er 
 Episode I (1999)
 Episode II (2000)

Kilder

Eksterne henvisninger 

 

Musikgrupper fra Italien
Musikgrupper fra 1999
Sproglydopmærksomhed

Sproglydopmærksomhed, sproglydforståelse, sproglydopfattelse og fonologisk opmærksomhed er betegnelser for evnen til at opfatte og gengive detaljer i sproglyd, de såkaldte fonemer og morfemer; herunder evnen til at opfatte og gengive korrekte endelser.

Mangelfuld sproglydopmærksomhed er oftest en følgevirkning af Apd.

Eksterne henvisninger
Dansk Videnscenter for Ordblindhed

Fysiologi
Cojedes

Cojedes er en af Venezuelas 23 delstater (estados) og er beliggende i den centrale region. Dens hovedstad er San Carlos.

Delstaten er underinddelt i 9 kommuner (municipios) og 15 sogn (parroquias).

Historie 
I 1830 efter Venezuelas uafhængighed og dernæst adskillelse fra Gran Colombia, blev Cojedes en del af den daværende provins Carabobo (som nu er en delstat).

I 1904, efter en del andre ændringer i den territoriale opdeling af Venezuela, kom en del af Cojedes til at høre under en nu afskaffet delstat Zamora, men allerede i 1909 blev Cojedes igen en selvstændig delstat og har været det lige siden.

Økonomi 
Delstatens økonomi afhænger mest af landbrug, men også træproduktion.

Eksterne henvisninger 

Delstater i Venezuela
James Galway

Sir James Galway (født 8. december 1939) er en nordirsk fløjtenist. Galway studerede ved Royal College of Music i London og er blevet kaldt "manden med guldfløjten", da han spiller på en fløjte af guld. Han er en af verdens bedste fløjtenister og blev en af de første til at etablere en solokarriere efter Jean-Pierre Rampals eksempel.

Eksterne henvisninger 

Fløjtenister fra Storbritannien
Personer fra Belfast
S & M Benzen

S & M Benzen var et guldsmedefirma på Amagertorv 18 i København. Kgl. hofjuvelérer. Firmaet var etableret af tre ugifte søstre, Sophie, Signe og Mathilde Benzen og fungerede 1895 – ca. 1917. Firmaet har fremstillet diverse guld- og sølvarbejder, herunder en del bestik, korpusarbejder samt smykker. Firmaets arbejder bærer stemplerne S&M B eller S&M Benzen

Smykkevirksomheder i Danmark
Smykkebutikker i Danmark
Roy Thomas Baker

Roy Thomas Baker (født 10. november 1946 i London) er en britisk producer, der bl.a. har produceret album for Gasolin', Queen , Smashing Pumpkins og The Storm.

Eksterne henvisninger 
 

Musikproducere fra Storbritannien
Personer fra London
Morten Green

Morten Green (født d. 19. marts 1981) er en dansk tidligere ishockeyspiller der senest spillede for Rungsted Ishockey i den bedste danske række Metal Ligaen. Hans foretrukne position på isen var venstre wing.

Morten Green er kendt som en teknisk stærk spiller der laver mange point. Green var således Leksands topscorer i sæsonen 2006-07.

Green fik sin ishockeyopdragelse i Rungsted men skiftede allerede som 18-årig til svensk ishockey. Her har han spillet for flere forskellige klubber i både Eliteserien og HockeyAllsvenskan. 

Morten Green har deltaget ved VM i ishockey for Danmark hele 19 gange, første gang i 1999.

Klubber 
Rungsted IK
Leksands IF
IF Troja/Ljungby
MODO Hockey
Örnsköldsviks SK
IF Sundsvall Hockey
Rögle BK
Malmö Redhawks
Hannover Scorpions
Schwenninger Wild Wings
Rungsted Ishockey

Eksterne henvisninger 

Statistik Eliteprospects.com
Morten Greens scoring i Globen den 7. maj 2013

Ishockeyspillere fra Danmark
Personer fra Hørsholm
Superisliga-spillere fra Nordsjælland Cobras
Ringhals atomkraftværk

Ringhals-atomkraftværk er et atomkraftværk i Varbergs kommun, Hallands län. Det er beliggende på Värö-halvøen, cirka 20 km nord for Varberg, 60 km. syd for Gøteborg. Det er Sveriges største kraftværk.

Værket har to reaktorer i drift (Ringhals 3 og Ringhals 4) og to under nedlukning (Ringhals 1, Ringhals 2). De har en samlet effekt på 2.193 MW, og har en årlig kapacitet på 17 TWh. På Ringhals arbejder 1.175 personer.

Værket ejes og drives af Ringhals AB, som igen ejes af Vattenfall AB (70,4 %) og Unipers datterselskab Sydkraft Nuclear Power AB (29,6 %).

Nærmeste punkt i Danmark er Læsø, 50 kilometer mod vest.

Eksterne henvisninger

Kilder 

Atomkraftværker i Sverige
Vattenfall
Bygninger, konstruktioner og anlæg i Varbergs kommun
E.ON
Aspen

Aspen er en by i den centrale del af delstaten Colorado i USA. Om vinteren er Aspen et populært skisportsted. Mange rige amerikanere kommer fra hele USA for at stå på ski i byen. Byen har   indbyggere og er administrativt centrum for Pitkin County.

Infrastruktur

Transport 
I Aspen findes lufthavnen Aspen-Pitkin County Airport, der er en mindre lufthavn, der mest modtager vandrere og skigæster.

Trivia 
Nær Aspen boede John Denver i en lille by ved navn Starwood, der ligger på en bjergside i Aspen Mountains. Han boede der fra 1970-1997, hvor han styrtede ned med sit fly ud for Pacific Grove ved Monterey Bay.

I byen findes også John Denver Sanctuary som er en mindepark der åbnede i 2000 og blev udvidet den 1. juli 2012 i Rio Grande Park. Mindeparken er en have med tilhørende drivhus samt et vandløb, blomsterhave og nogle store kampesten, hvorpå der er indhugget nogle af John Denvers sange

Byen optrådte i et afsnit af South Park, i et afsnit af Family Guy samt i filmen Dum & dummere.

Sport 
Aspen har været værtsby for Vinter-X Games hvert år siden år 2002. Vinter-X Games 2021 var således 20. gang i træk, at X Games blev afholdt i Aspen.

Referencer 

Byer i Colorado
Vintersportssteder i USA
Vardenafil

Vardenafil er INN-navnet for lægemidlet, der i 2003 blev bragt på markedet under navnene Levitra og Vivanza af hhv. Bayer og GlaxoSmithKline til behandling af impotens. Præparatets kemiske formel er C22H30N6O4S og dets konkurrerende stoffer er tadalafil og sildenafil.

Effekt 

Behandlingen har dokumenteret effekt hos en stor del af patienterne. Hvor effektiv behandlingen er, afhænger af hvilken tilgrundliggende årsag til den erektile dysfunktion, der er tale om. Undersøgelser har dog vist at sildenafil og vardenafil har gavnlig effekt ved de fleste former for erektil dysfunktion. Præparatet tages cirka en time før forventet seksuel aktivitet. Bivirkninger kan forekomme.

Eksterne kilder 
Læs mere om indholdsstoffet vardenafil på medicin.dk

Lægemidler tilhørende kønsorganer og urinveje
Tadalafil

Tadalafil (INN) er en PDE5 inhibitor, der markedsføres i pilleform for behandling af erektil dysfunktion (ED) under varemærket Cialis og under varemærket Adcirca for behandling af Pulmonal arteriel hypertension. Generiske versioner findes og markedsføres under virkemidlets (tadalafil) navn.

Medikamentet blev introduceret på markedet i 2003 og ligner i sin virkning Viagra og Levitra. Men mens disse virker i op til fem timer efter indtagelsen, er virkningstiden for Cialis op til 36 timer. Tadalafil har en halveringstid i kroppen på ca 17 timer.

Hvilken dosering skal jeg vælge? 
Doseringen vil afhænge af flere forskellige faktorer, herunder sværhedsgraden af impotens, mulige lægemiddelinteraktioner, alder og medicinsk historie. Der er to forskellige slags Cialis; Cialis en gang om dagen og Cialis efter behov. Der er fire forskellige doser af Cialis, der er tilgængelige. Disse er: 2,5 mg, 5 mg, 10 mg og 20 mg. 

Cialis en gang om dagen:

Kommer i 2,5 mg og 5 mg. Pillen tages en gang dagligt. Den gør, at manden ikke behøver at planlægge, hvornår han vil have samleje, da pillen gør, han kan opnå erektion, når han vil. Cialis en gang om dagen er anbefalet til mænd, der forventer at være seksuelt aktive to til flere gange om ugen.

Doseringen 2,5 mg er normalt ordineret til mænd, der er meget tilbøjelige til at få bivirkninger, men kræver hjælp til at opnå en erektion med succes. Hvis dette ikke har en god nok effekt, kan lægen øge dosis til 5 mg. Tager man 5 mg dagligt, vil man efter en lille uges tid have et niveau af tadalafil i kroppen, der svinger mellem 3,15 mg og 8,15 mg. Det er for rigtig mange mænd tilstrækkeligt for at opnå en brugbar erektion på et vilkårligt tidspunkt. 

Undersøgelser viser, at cialis dagligt har få bivirkninger.  

Cialis:

Cialis, som også er kendt som weekend-pillen, har en virkning i op til 36 timer, derved kan pillen behandle rejsningsproblemer over en længere periode. Denne Cialis pille indtages 30-60 minutter før samlejet, derved skal man “planlægge” hvornår man ønsker at have samleje. Startdosis er sædvanligvis 10 mg, som virker effektivt på de fleste brugere. 20mg er normalt anbefalet, hvis de andre doseringer ikke har vist sig potente nok, og der ingen bivirkninger har været.  

”At disse potenspiller har en virkning efter 30 min og kan vare op til 36 timer betyder ikke, at en erektion holder i op til 36 timer, men at der er mulighed for en erektion inden for denne periode ved seksuel stimulering.”

Kilde

Eksterne henvisninger
 cialis på medicin.dk
 Netdoktor: Cialis

Lægemidler tilhørende kønsorganer og urinveje
Benzodioxoler
Alina Cojocaru

Alina Cojocaru (født 27. maj 1981) er en kvindelig solodanser ved Royal Ballet i London.

Biografi 
Hun blev født i Bukarest, Rumænien. Uddannet ved Kyiv Balletten og var solodanser der i et år inden hun kom til Royal Ballet. Hun har vundet den prestigefyldte Prix de Lausanne i 1998 og blev derefter hentet til Royal Ballet i 1999, hvor hun i 2001 blev udnævnt til solodanser. Hendes repertoire består af klassiske roller som Clara i "Nøddeknækkeren", Odette og Odile i "Svanesøen", Aurora i "Tornerose", Kitri i "Don Quixote", Julie i "Romeo og Julie". Den rolle som hun oftest sættes i forbindelse med er "Giselle", på gund af hendes delikate og æteriske dansestil. Cojocaru har endvidere udmærket sig i moderne koreografier så som Kenneth MacMillan's "Manon" og "Mayerling", og Sir Frederick Ashton's balletter.

Alinas dans står i skarp kontrast til hvor tids teknisk dygtige ballerinaer. Hun er en stærk og teknisk dygtig danser, men hendes særegne kvalitet er hendes æteriske fremtoning, som gør hende perfekt til roller som Giselle. Hun synes ofte vægtløs, når hun danser. Hendes faste partner er den danske danser Johan Kobborg. Kobborg opdaterer jævnligt sine fans med seneste nyt om "Johan og Alina".

Eksterne henvisninger 

Ballerinaer
Kunstnere fra England
14. etape af Tour de France 2007

Fjortende etape af Tour de France 2007 var en 197 km lang etape som gik fra Mazamet til Plateau-de-Beille. Etapen indeholdte 2 spurter og 3 bjergpasseringer; 1 kategori 2 stigning og 2 HC-stigninger.

 Etape: 14
 Dato: 22. juli
 Længde: 197 km
 Danske resultater:
 2. Michael Rasmussen + 0.0
 Gennemsnitshastighed: 36,3 km/t

Sprint og bjergpasseringer

1. sprint (Carcassonne) 
Efter 46,5 km

2. sprint (Campagne-sur-Aude) 

Efter 91,5 km

1. bjerg (Côte de Saint-Sarraille) 
2. kategori stigning efter 9 km

2. bjerg (Port de Pailhères) 
HC-stigning efter 146,5 km

3. bjerg (Plateau de Beille) 
HC-stigning efter 197 km

Resultatliste

Udgående ryttere 
 209 Francisco Ventoso fra Saunier Duval-Prodir stillede ikke til start efter at have skadet sin venstre hånd hårdt på den 11. etape.

14

en:2007 Tour de France, Stage 11 to Stage 20#Stage 14
15. etape af Tour de France 2007

Femtende etape af Tour de France 2007 var en 196 km lang etape som gik fra Foix til Loudenvielle. Etapen indeholdte 2 spurter og 5 bjergpasseringer; 2 kategori 2 stigninger, 2 kategori 1 stigninger og 1 HC-stigning.

 Etape: 15
 Dato: 23. juli
 Længde: 196 km
 Danske resultater:
 11. Michael Rasmussen + 5.31
 Gennemsnitshastighed: 35.1 km/t

Sprint og bjergpasseringer

1. sprint (Saint-Girons) 
Efter 68 km

2. sprint (Marignac) 

Efter 127 km

1. bjerg (Col de Port) 
2. kategori stigning efter 27,5 km

2. bjerg (Col de Portet d'Aspet) 
2. kategori stigning efter 98,5 km

3. bjerg (Col de Menté) 
1. kategori stigning efter 114 km

4. bjerg (Port de Balès) 
HC-stigning efter 159,5 km

5. bjerg (Col de Peyresourde) 
1. kategori stigning efter 184,5 km

Resultatliste

Udgående ryttere 
 47 Fred Rodriguez fra Predictor-Lotto udgik under etapen med maveproblemer og skader efter er styrt på den 11. etape.
 64 Cyril Dessel fra ag2r udgik under etappen.
 109 Christophe Le Mevel fra Crédit Agricole udgik under etapen med en skulderskade efter at han styrtede på nedkørslen fra Col de Port.
 151 Filippo Pozzato fra Liquigas stillede ikke til start.
 165 Philippe Gilbert fra Française des Jeux stillede ikke til start på grund af maveproblemer og feber.

15

en:2007 Tour de France, Stage 11 to Stage 20#Stage 15
16. etape af Tour de France 2007

Sekstende etape af Tour de France 2007 var en 218,5 km lang etape som gik fra Orthez til Col d'Aubisque. Etapen indeholdt 2 spurter og 5 bjergpasseringer; 1 kategori 3 stigning, 2 kategori 1 stigninger og 2 HC-stigninger.

 Etape: 16
 Dato: 25. juli
 Længde: 218,5 km
 Danske resultater:
1. Michael Rasmussen 6:23.21
 Gennemsnitshastighed: 34,2 km/t

Sprint og bjergpasseringer

1. sprint (Mauléon-Licharre) 
Efter 36 km

2. sprint (Laruns) 

Efter 200 km

1. bjerg (Port de Larrau) 
HC-stigning efter 79 km

2. bjerg (Alto Laza) 
3. kategori stigning efter 93 km

3. bjerg (Col de la Pierre-Saint-Martin) 
1. kategori stigning efter 131 km

4. bjerg (Col de Marie-Blanque) 
1. kategori stigning efter 180,5 km

5. bjerg (Col d'Aubisque) 
HC-stigning efter 218,5 km

Resultatliste

Udgående ryttere 

 Hele Astana-holdet trak sig fra touren efter at Alexandre Vinokourov blev testet positiv for brug af bloddoping. Blandt rytterne var Andreas Klöden og Andrej Kasjetsjkin, henholdsvis nummer 5 og 8 sammenlagt. Astana ledede også holdkonkurrencen da de trak sig fra touren.
 127 Matthieu Sprick fra Bouygues Télécom udgik under etapen med maveproblemer og et insektstik i underlæben.

Diskvalifikationer 

 191 Aleksandr Vinokurov fra Astana blev testet positivt for doping efter den 13. etape.

16

en:2007 Tour de France, Stage 11 to Stage 20#Stage 16
17. etape af Tour de France 2007

Syttende etape af Tour de France 2007 var en 188,5 km lang etape som gik fra Pau til Castelsarrasin. Etapen indeholdte 2 spurter og 6 bjergpasseringer; 1 kategori 3 stigning og 5 kategori 4 stigninger.

Efter at Michael Rasmussen, føreren af Tour de France, blev udelukket fra Touren, var der ingen som kørte med den gule trøje på etapen.
 
 Etape: 17
 Dato: 26. juli
 Længde: 188,5 km
 Gennemsnitshastighed: 44.5 km/t

Sprint og bjergpasseringer

1. sprint (Rabastens-de-Bigorre) 
Efter 44,5 km

2. sprint (Solomiac) 
Efter 146,5 km

1. bjerg (Côte de Baleix) 
3. kategori efter 23 km

2. bjerg (Côte de Villecomtal) 
4. kategori stigning efter 54 km

3. bjerg (Côte de Miélan) 
4. kategori stigning efter 59,5 km

4. bjerg (Côte de Sainte-Dode-aux-Croix) 
4. kategori stigning efter 63,5 km

5. bjerg (Côte de Theux) 
4. kategori stigning efter 72,5 km

6. bjerg (Côte de la Montagnère) 
4. kategori stigning efter 169,5 km

Resultatliste

Udgående ryttere 

 Hele Cofidis-holdet trak sig fra touren efter at Cristian Moreni blev testet positiv for forhøjet testosteron-nivau.
 58 Michael Rasmussen fra Rabobank blev udelukket fra Tour de France af sit hold, sandsynligvis for at have løjet om sit opholdssted i ugerne før Touren.
 51 Denis Mensjov fra Rabobank udgik under etapen.

Diskvalifikationer 

 144 Cristian Moreni fra Cofidis blev testet positiv for doping efter den 11. etape.

17

en:2007 Tour de France, Stage 11 to Stage 20#Stage 17
Ted Stevens Anchorage International Airport

Ted Stevens Anchorage International Airport (IATA-kode: ANC) er Alaskas største lufthavn, beliggende  i udkanten af Anchorage.

Foruden Fairbanks og Juneau er det den eneste i delstaten, der har internationale flyvinger.

Lufthavnen blev bygget i 1951, og hed oprindeligt Anchorage International Airport. Den blev omdøbt i 2000 til ære for Ted Stevens, som er senator fra Alaska.

Eksterne henvisninger 

 Lufthavnens officielle hjemmeside

Lufthavne i USA
Alaska
Anchorage
18. etape af Tour de France 2007

Attende etape af Tour de France 2007 var en 211 km lang etape som gik fra Cahors til Angoulême. Etapen indeholdt 2 spurter og 4 bjergpasseringer; 4 kategori 4 stigninger.

 Etape: 18
 Dato: 27. juli
 Længde: 211 km
 Gennemsnitshastighed: 40,4 km/t

Sprint og bjegpasseringer

1. sprint (Saint-Cyprien) 
Efter 66 km

2. sprint (Dignac) 
Efter 192 km

1. bjerg (Côte de Salvezou) 
4. kategori efter 15 km

2. bjerg (Côte de Lavercantière) 
4. kategori stigning efter 24 km

3. bjerg (Côte de Saint-Martial-de-Nabirat) 
4. kategori stigning efter 39,5 km

4. bjerg (Côte de Saint-Cyprien) 
4. kategori stigning efter 70,5 km

Resultatliste 

18

en:2007 Tour de France, Stage 11 to Stage 20#Stage 18
Flughafen Frankfurt-Hahn

Flughafen Frankfurt-Hahn (IATA-kode: HHN) er en lufthavn i den tyske delstat Rheinland-Pfalz ca. 120 km vest for Frankfurt am Main.

Som følge af dens beliggenhed er trafikafgifterne lavere end i Flughafen Frankfurt Main, byens hovedlufthavn og Tysklands største lufthavn, hvilket har gjort den attraktiv for lavprisflyselskaberne.

Eksterne henvisninger 
 Lufthavnens officielle hjemmeside (tysk og engelsk) 

Frankfurt-Hahn
Etableret i 1952
Hahn
Chicago O'Hare International Airport

Chicago O'Hare International Airport (IATA: ORD, ICAO: KORD) er en af verdens største lufthavne. Den ligger i det nordlige Chicago i USA. 

Lufthavnen har seks landings- og startbaner og er opkaldt efter Butch O'Hare, som var pilot under 2. verdenskrig og den 21. april 1942 ene mand gik i kamp mod ni japanske bombefly, der ville angribe det hangarskib, han gjorde tjeneste på.

Lufthavnen har årligt mere end 66 millioner passagerer, og har indtil 2001 haft titlen som verdens travleste lufthavn. Den titel blev overtaget af Hartsfield-Jackson Atlanta International Airport, men med den enorme udvidelse, som man lavede i O'Hare-lufthavnen, regnede byen med igen at blive nummer et, da projektet blev afsluttet i 2008. Så ville lufthavnen kunne servicere mere end 100 millioner passagerer årligt, hvilket er mere end f.eks. New York Citys lufthavne tilsammen, men Hatsfield-Jackson holder stadig titlen som verdens travleste lufthavn med mere end 95 millioner passagerer og O'Hare en nu nede på en 5. plads.

Eksterne henvisninger 

 

Lufthavne i USA
O'Hare International Airport
19. etape af Tour de France 2007

Nittende etape af Tour de France 2007 var en 55,5 km lang enkeltstart som gik fra Cognac til Angoulême.

 Etape: 19
 Dato: 28. juli
 Længde: 55,5 km
 Gennemsnitshastighed: 53,1 km/t

Resultatliste

1. mellemtid, Sigogne, 17,5 km 
Gennemsnitsfart: 53,6 km/t

2. mellemtid, Saint-Genis-d'Hiersac, 35 km 
Gennemsnitsfart: 52,9 km/t

Mål 
Gennemsnitsfart: 53,1 km/t

19

en:2007 Tour de France, Stage 11 to Stage 20#Stage 19
Lest We Forget

Lest We Forget er et greatest-hits-album lavet af rockbandet Marilyn Manson. Albummet er lavet i 2004 og udkom i september. En ny sang var lavet til denne cd, nemlig Depeche Modes Personal Jesus for at promovere albummet, og på samme tid at sige noget om det amerikanske valg.

Spor 
 The Love Song – 3:05
 Personal Jesus – 4:06
 mOBSCENE – 3:26
 The Fight Song – 2:57
 Tainted Love – 3:20
 The Dope Show – 3:40
 This Is the New Shit – 4:20 
 Disposable Teens – 3:04
 Sweet Dreams (are made of this) – 4:51
 Lunchbox – 4:35
 Tourniquet – 4:44
 Rock is Dead – 3:09
 Get Your Gunn – 3:18
 The Nobodies – 4:21
 Long Hard Road Out of Hell – 3:42
 The Beautiful People – 5:36
 The Reflecting God – 3:45
 (s)AINT – 4:17
 Coma White (kun i Japan) – 5:38
(de tre sidstnævnte er bonusnumre)

Marilyn Manson-album
Opsamlingsalbum fra 2004
Sophie Ellis-Bextor

Sophie Ellis Bextor (født 10. april 1979 i Coventry) er en engelsk sanger.

Biografi 
Sophie Ellis-Bextor blev født i West Middlesex i England. Hendes mor var skuespiller og hendes far en prisbelønnet filminstruktør.
Hun har 3 søstre og 2 brødre.
Hun gik på Godolphin and Latymer skolen som er en meget anerkendt engelsk musikskole. Hun fik sin første TV optræden med W11 børneoperaen. Siden da er det gået løs.

theaudience 1997-98 
Hun dannede sammen en masse mennesker et indie band kaldet theaudience i 1997.
Gruppen fik en lunken succes, og efter et par singler blev gruppen opløst.

Read My Lips 2001-02 
Et par år efter skuffelsen med theaudience blev hun opsporet af et pladeselskab. Det var meget interesseret i en kontrakt med hende. Desperat efter hit-materiale indgik hun i en duet med DJ'en Spiller. De udgav sammen singlen If This Aint Love som gik direkte ind på førstepladsen og blev et stor dancehit. Et år efter udgav hun sin første solosingle Murder On The Dancefloor som blev hendes andet (og seneste) nummer et hit på den engelske hitliste. Read My Lips blev udgivet, solgte godt og gav 3 hit-singler mere.

Shoot From The Hip 2003-04 

2 år efter storsuccesen med Read My Lips udgav hun sin anden CD Shoot From The Hip. Selv om albummet solgte godt i England, blev det desværre en skuffelse i resten af Europa og udlandet. 2 singler blev udgivet, og Sophie besluttede sig for en pause. Hun blev gravid med sin mand Richard, og fik sønnen Sonny.

Trip The Light Fantastic 2007 
I 2007 udgav hun sit tredje album. Første single blev den catchy Catch You, og senere udgav hun så Me And My Imagination. Albummet forventes at være hendes comeback, og indtil videre er det overraskende blevet hendes andet top 5 album. Today The Sun´s On Us blev udgivet som tredje single i august 2007.

Eksterne henvisninger 
 

Sangere fra England
Personer fra Coventry